Jamie Oliver hefur verið vinsæll sjónvarpskokkur í Bretlandi og víðar um heim en ekki fór jafnvel fyrir veitingastaðakeðju hans í heimalandinu , þó víða annars staðar gangi staðirnir ágætlega . Mestallar kröfur í veitingahúsakeðju Jamie Oliver í Bretlandi munu tapast , eða um 80 milljónir punda , eða sem samsvarar 13 milljörðum íslenskra króna að því er stjórnendur þrotabúsins segja . Eins og Viðskiptablaðið fjallaði um í maí fór veitingahúsakeðjan , sem nefnd er eftir sjónvarpskokkinum fræga , í þrot , en hún var stofnuð árið 2008 .